ข่าวย่อยกองทุน
ชูตราสารหนี้ 6 เดือน 2.7%
29 ต.ค. 2565

ชูตราสารหนี้ 6 เดือน 2.7%
นายธีรพันธุ์ จิตตาลาน กรรมการ บริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ฟินันซ่า เปิดเผยว่า บริษัทเสนอขายกองทุนเปิดฟินันซ่าตราสารหนี้พลัส 6 เดือน 8 (FAM FIP6M8) เสนอขายระหว่างวันที่ 25 มิ.ย.2 ก.ค. 2556 โดยจะลงทุนในตราสารหนี้ทั้งในและต่างประเทศ ผลตอบแทนราว 2.7% ต่อปี
กสิกรแนะรอจังหวะลงทุน
นายนาวิน อินทรสมบัติ ผู้ช่วยกรรมการผู้จัดการ บลจ.กสิกรไทย เปิดเผยว่า บริษัทคาดว่าอัตราดอกเบี้ยน่าจะมีแนวโน้มทรงตัวต่อไปจนถึงปลายปีนี้ ขณะที่ตลาดหุ้นและทองคำเชื่อว่าน่าจะยังคงผันผวนต่อไปอีกระยะ สำหรับผู้ลงทุนที่ต้องการลงทุนในสินทรัพย์ประเภทดังกล่าว จึงแนะนำให้รอดูสถานการณ์ไปก่อน และระหว่างนี้สามารถพักเงินกับกองทุนตราสารหนี้แบบกำหนดอายุโครงการ
บลจ.กสิกรไทย จะเสนอขายกองทุนตราสารหนี้ทั้งในและต่างประเทศอีก 3 กองทุน ในวันที่ 25 มิ.ย.2 ก.ค. 2556 ประกอบด้วย กองทุนเปิดเค คุ้มครองเงินต้น ตราสารหนี้ไทย 3 เดือน ซีเอ็ม (KPPTF3MCM) โอกาสรับผลตอบแทนหลังหักค่าใช้จ่ายกองทุนที่ 2.4% ต่อปี กองทุนเปิดเค ตราสารหนี้ 3 เดือน ซีเอส (KFI3MCS) ประมาณการผลตอบแทนหลังหักค่าใช้จ่ายกองทุนที่ 2.6% ต่อปี และกองทุนเปิดเค ตราสารหนี้ 6 เดือน บีโอ (KFI6MBO) ประมาณการผลตอบแทนหลังหักค่าใช้จ่ายกองทุนที่ 2.7% ต่อปี
KTAM ขาย 2 กองตราสารฯ
นายสมชัย บุญนำศิริ กรรมการผู้จัดการ บลจ.กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 85 (KTSUPB85) เสนอขายวันที่ 26 มิ.ย.2 ก.ค. 2556 มูลค่า 7,000 ล้านบาท อายุ 6 เดือน เน้นลงทุนในเงินฝาก Bank of China, Bank Danamon และ Banco BTG Pactual S.A. ในสัดส่วน 60% ของมูลค่าทรัพย์สินสุทธิของกองทุน ส่วนที่เหลือลงทุนตราสารในประเทศประเภทหุ้นกู้ ตั๋วแลกเงิน สถาบันการเงินบริษัทเอกชน ผู้ลงทุนจะได้รับผลตอบแทนประมาณ 2.7% ต่อปี
นอกจากนี้ บริษัทอยู่ระหว่างเปิดจำหน่ายรอบใหม่ (Roll Over) ของกองทุนเปิดกรุงไทยประจำ 3 เดือน คุ้มครองเงินต้น 1 (KTFIX3M1 ) อายุ 3 เดือน เน้นลงทุนในพันธบัตรภาครัฐในประเทศ 60% ของมูลค่าทรัพย์สินของกองทุน ส่วนที่เหลือลงทุนในเงินฝากธนาคารพาณิชย์ในประเทศ ผลตอบแทนประมาณ 2.4% ต่อปีสำหรับตราสารหนี้ที่บริษัทลงทุน เช่น Bank of China มีสถานะเป็นธนาคารภาครัฐถือหุ้นใหญ่โดยหน่วยงานเพื่อการลงทุนของรัฐบาลจีน มีบทบาทในการสนองนโยบายของภาครัฐ มีขนาดสินทรัพย์ใหญ่เป็นอันดับ 17 ของโลก และขนาดใหญ่เป็นอันดับ 4 ของธนาคารในจีน 
Bank Danamon Indonesia , Tbk ( BDMNIJ) มีขนาดของสินทรัพย์ใหญ่เป็นอันดับ 6 ของอุตสาหกรรมธนาคารในอินโดนีเซีย ที่มีธนาคารอยู่จำนวนมากถึง120 ธนาคาร แสดงให้เห็นว่า BDMNIJ มีความสำคัญต่อระบบธนาคารของอินโดนีเซียพอสมควร 
Banco BTG Pactual S.A เป็นธนาคารหนึ่งในผู้นำในด้านวาณิชธนกิจในประเทศบลาซิล ทำให้มีโอกาสสูงในการได้งานใหม่ๆ เข้ามาในอนาคต อีกทั้งในอนาคตมีแผนที่จะขยายรูปแบบธุรกิจให้หลากหลายมากยิ่งขึ้นเพื่อที่จะกระจายความเสี่ยงในเรื่องความผันผวนของรายได้ลงไป มากไปกว่านี้เงินกองทุนของธนาคารยังอยู่ในระดับที่แข็งแกร่งพร้อมสำหรับการเติบโตของธนาคาร 
สำหรับอัตราผลตอบแทนตราสารหนี้ระยะสั้นอายุ 1 เดือน – 1 ปี แกว่งตัวลง อยู่ที่ 2.54% – 2.57% ส่วนอัตราผลตอบแทนระยะกลางถึงยาวปรับเพิ่มขึ้นโดยมีแรงขายจากนักลงทุนต่างชาติ ขณะที่ตลาดอัตราแลกเปลี่ยน เงินบาทอ่อนค่าทดสอบ 31.20 บาทต่อดอลลาร์ฯ จากแรงขายอย่างหนักของนักลงทุนต่างชาติ ทั้งในตลาดหุ้นและตลาดพันธบัตรไทย หลังเฟดส่งสัญญาณเตรียมลดปริมาณการเข้าซื้อพันธบัตรของมาตรการผ่อนคลายเชิงปริมาณ (คิวอี) 3 ภายในช่วงปลายปี 2556 นี้ และอาจจะยุติมาตรการในช่วงกลางปี 2557